钦定古今图书集成/理学汇编/文学典/第044卷 > 裴景融
## 钦定古今图书集成/理学汇编/文学典/第044卷 > 裴景融

按《魏书裴延儁传》：“延儁从祖弟叔义子景融，字孔明，
笃学好属文。正光初，举秀才，射策高第，除太学博士。
永安中，秘书监李凯以景融才学，启除著作佐郎，稍
迁辅国将军、谏议大夫，仍领著作。出帝时，议孝庄谥，
事遂施行。时诏撰《四部要略》，令景融专典，竟无所成。
元象中，仪同高岳以为录事参军。弟景颜被劾廷尉”
狱。景融入选吏部拟郡，为御史中丞崔暹所弹，云其
贪昧苟进，遂坐免官。武定四年冬，病卒，年五十。景融
卑退廉谨，无竞于时，虽才不称学，而缉缀无倦，文词
泛滥，理会处寡。所作文章，别有集录。又造《邺都》《晋都
赋》云。

景颜，颇有学尚。起家汝南王开府行参军。孝庄初，为
广州防蛮别将，行广汉郡事。元颢入洛，与刺史郑先
护据州起义，事宁，赐爵“保城子。”以军功稍迁太尉从
事中郎，转谘议参军。孝静初，徙司空长史，在官贪秽。
武定二年，为中尉崔暹所劾，事下廷尉，遇疾死于狱，
年四十五。